
· Toate subiectele sunt obligatorii. Se acordă 10 puncte din oficiu

· Timpul efectiv de lucru este de trei ore
I. Citiţi cu atenţie textul de mai jos:


“Hotărâm şi rânduim ca arhiepiscopul de Mainz, care va fi în funcţie în acel timp, trebuie să vestească, prin scrisorile sale deschise, fiecăruia dintre principii electori bisericeşti şi mireni* , alegerea ce va avea loc. Aceste scrisori vor arăta că, în decurs de trei luni de la ziua indicată în aceleaşi scrisori, toţi principii electori şi fiecare în parte vor trebui să fie de faţă la Frankfurt pe Main sau vor trebui să trimită la acel soroc şi în acel loc soli cu întreagă şi deplină împuternicire pentru alegerea regelui romanilor, care va urma să fie înălţat la demnitatea de împărat.(...) După rostirea jurământului, ei să treacă la alegere şi să nu părăsească amintitul oraş Frankfurt, înainte ca majoritatea lor să fi ales lumii sau poporului creştin pe şeful lor mirean, adică pe regele romanilor, care va urma să fie înălţat la demnitatea de împărat. (...) Cel ce va fi ales, îndată după această alegere, trebuie să întărească principilor electori toate privilegiile, documentele, drepturile, libertăţile şi daniile, vechile obiceiuri şi demnităţile lor.” 













(Diplomă imperială din 1356)

 
*mirean - laic

Răspundeţi următoarelor cerinţe:

1. Selectaţi, din text, o informaţie referitoare la principiul succesoral în Imperiul Romano-German.

2. Selectaţi, din text, o informaţie referitoare la atribuţiile împăratului.

3. Prezentaţi motivul pentru care împăratul este numit şef mirean al “principilor electori bisericeşti”.

4. Pornind de la text, precizaţi sistemul politico-administrativ al Imperiului Romano-German, în secolul al XIV-lea.

5. Prezentaţi o altă cauză decât cea precizată în text, care a influenţat evoluţia Imperiului Romano-German, în perioada menţionată.

6. Prezentaţi un sistem politico-administrativ dintr-un alt stat medieval.






                                                                   30 puncte
II. Realizaţi o sinteză, în aproximativ patru-cinci pagini, referitoare la civilizaţia romană în Antichitate, având în vedere:

· prezentarea unei instituţii a statului roman care a funcţionat de la întemeierea Romei până la instaurarea Dominatului (formele de organizare politică din perioada menţionată, instituţia şi o  atribuţie a acesteia în timpul uneia dintre formele de organizare politică);

· menţionarea a două tipuri de construcţii ale artei monumentale romane şi exemplificarea fiecăruia;

· menţionarea unei  influenţe exercitate de o altă civilizaţie antică asupra civilizaţiei romane;

· prezentarea modului în care statul roman a contribuit la formarea popoarelor medievale şi numirea a trei popoare rezultate în urma acestui proces.

Notă! Se punctează şi structura compoziţiei (introducere, cuprins, concluzii), prezentarea în ordine cronologică/logică a faptelor istorice, evidenţierea relaţiei cauză-efect, utilizarea limbajului istoric.

